b'\n_START_ARTICLE_\nDonald Edward Machholz\n_START_SECTION_\nDelo\n_START_PARAGRAPH_\nDonald Machholz je eden izmed najuspe\xc5\xa1nej\xc5\xa1ih iskalcev kometov v Zdru\xc5\xbeenih dr\xc5\xbeavah Amerike. \xc5\xbdivi in dela v Colfaxu v Kaliforniji, ZDA. Do konca leta 2004 je odkril 10 kometov vklju\xc4\x8dno s kometoma Machholz 1 (96/P Machholz 1) in 141P/Machholz. Zadnje njegovo pomembno odkritje je bilo odkritje neperiodi\xc4\x8dnega kometa C/2004 Q2, ki je bil dobro viden v binokularjih v letu 2004 in 2005._NEWLINE_Donald Machholz je tudi eden izmed predlagateljev za tekmovanja v opazovanju Messierjevih teles, ki se imenuje Messierjev maraton. V tem tekmovanju je cilj tekmovalcev najti \xc4\x8dim ve\xc4\x8d teles iz Messierjevega kataloga. Tekmovanje se imenuje po francoskem astronomu Charlesu Messierju (1730 \xe2\x80\x93 1817).'